महासमुंद: फोर्स हटी, ठेकेदार ने सामान समेटा तो लोगों ने होली के पहले उड़ाया गुलाल
शराब बेचने के फैसले पर पुनर्विचार करे सरकार : बैस
शराब के खिलाफ 15 दिनों में 250 से ज्यादा प्रदर्शन
रायपुर : शराब की बिक्री के खिलाफ राजधानी की महिलाएं हाथ में डंडे लेकर सड़कों और गलियों में उतरीं, रात में भी कर रही हैं गश्त
शासन द्वारा शराब की दुकानें खोलना पूरी तरह गलत, यह सब बंद होना चाहिए: शंकराचार्य
भास्कर न्यूज | रायपुर
शराब के खिलाफ राज्यभर में चल रहे आंदोलन को भाजपा के वरिष्ठ सांसद रमेश बैस ने खुला समर्थन दिया है। इसके साथ ही उन्होंने यह भी कहा कि पूरे राज्य में जब शराब के खिलाफ आंदोलन चल रहा है तब सरकार को शराब बेचने के अपने फैसले पर पुनर्विचार करना चाहिए। वहीं शंकराचार्य स्वामी स्वरूपानंद सरस्वती ने भी शासन द्वारा शराब की दुकानें खोलने को गलत बताया है। राष्ट्रीय अनुसूचित जनजाति आयोग के अध्यक्ष नंदकुमार साय ने कहा कि वे शराब मामले पर सरकार से जानकारी लेंगे।
शहर के सांसद बैस ने दैनिक भास्कर से बातचीत में कहा कि शराब की लत से नई पीढ़ी बरबाद हो रही है। सभी लोग इस बात से चिंतित हैं। समाज का हर वर्ग शराब के खिलाफ आंदोलन कर रहा है। वह इस सामाजिक बुराई को रोकने के लिए ही आंदोलन हो रहे हैं। तब सरकार को शराबबंदी की ओर ध्यान देना चाहिए। शराबबंदी की ओर सरकार द्वारा चरणबद्ध ढंग से आगे बढ़ने की बात कहे जाने पर बैस ने कहा कि अभी उनकी इस बारे में सरकार से कोई बात नहीं हुई है। उल्लेखनीय है कि भाजपा विधायक दल की बैठक में भी कई मंत्रियों और विधायकों ने सरकार द्वारा शराब बेचे जाने के मामले में नुकसान होने की आशंका जताई थी। इस बीच पूर्व मंत्री रामविचार नेताम ने कहा कि प्रदेश में पूर्ण शराबबंदी होनी चाहिए। इसके लिए जनता को धीरे-धीरे तैयार करना चाहिए।
बेमेतरा: दुकान की नींव को महिलाओं ने मिट्टी से भरा
कवर्धा शहर में समेत खुंटू, पांडातराई, सूरजपुरा (पंडरिया) के शहरी और ग्रामीण क्षेत्रों में लोग प्रदर्शन कर चुके हैं। यहां 19 दुकानों को आबादी क्षेत्र में शिफ्ट करने का विरोध हो रहा है। बेमेतरा के कोबिया में महिलाओं ने पहले कलेक्टोरेट घेरा, इसके बाद कोबिया वार्ड में नए शराब दुकान के लिए खोदे गए नींव को मिट्टी से भर दिया।
बिलासपुर में 300 लोगों पर कार्रवाई
बिलासपुर जिले में शराब दुकानों के खिलाफ सात बार प्रदर्शन हो चुका है। इनमें 5000 से ज्यादा लोग शामिल हुए। पुलिस ने प्रतिबंधात्मक धारा के तहत अब तक 300 लोगों पर कार्रवाई की है।
हाइवे की दुकानों को आबादी क्षेत्र में शिफ्ट करने का विरोध
शराब दुकानों का सबसे अधिक विरोध आबादी क्षेत्रों में खुलने वाले नए दुकानों को लेकर है। सभी जिलों में नेशनल और स्टेट हाइवे के किनारे से दुकानों को हटाया जा रहा है। विरोध करने वालों में महिलाओं की संख्या अधिक है। कई जिलों में स्कूल-कॉलेज के छात्र आंदोलन चला रहे हैं। राजनीतिक दलों समेत सामाजिक संगठन भी सड़क पर उतर कर विरोध कर रहे हैं।
राजधानी की महिलाएं शराब की बिक्री रोकने के लिए रात में डंडे लेकर गश्त कर रही हैं। तस्वीर शहर के बीचोबीच बसे रामकुंड की है। पढ़ें पेज-2
महासमुंद में फोर्स लौटी, दबाव में प्रशासन। अब शराब दुकान नहीं बनेगी।
मनेंद्रगढ़ के पोखरापारा में स्थान बदलने पर सहमति बनी।
बालोद जिले में 17 शराब दुकानों को शिफ्ट करने का विरोध ।
जगदलपुर में राज्यपाल के नाम पर कलेक्टर को ज्ञापन सौंपा गया।
महासमुंद कलेक्ट्रेट और एसडीएम कार्यालय में 7 बार प्रदर्शन हुए।
राजनांदगांव में आबकारी कार्यालय का घेराव कर विरोध प्रदर्शन हुआ।
रायगढ़ शहर के तीन वार्डों में शराब दुकान का विरोध हुआ है।
hin_Deva hin_Deva mag_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva awa_Deva bho_Deva